2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. un 14. punktu

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 710. nr.) šādus grozījumus:

1. Izteikt noteikumu 2.10. apakšpunktu šādā redakcijā:

“2.10. cita finansētāja finansējums – cita finansētāja aizdevums vai līdzfinansējums energoefektivitātes paaugstināšanas pasākumu īstenošanai;”.

2. Izteikt noteikumu 2.11. apakšpunktu šādā redakcijā:

“2.11. pilnvarotā persona – juridiska persona, kuru dzīvokļu īpašnieki pilnvarojuši viņu vārdā īstenot energoefektivitātes paaugstināšanas pasākumus, kā arī slēgt līgumus un parakstīt ar tiem saistītos darījuma dokumentus par finanšu instrumentu un grantu saņemšanu un izpildīt šos līgumus. Pilnvarotā persona var būt energoefektivitātes paaugstināšanas pasākumu vadītājs un cits finansētājs, ja tā ir pašvaldības kapitālsabiedrība;”.

3. Papildināt noteikumus ar 2.14. apakšpunktu šādā redakcijā:

“2.14. energoefektivitātes pakalpojuma sniedzējs – komersants, kas sniedz energoefektivitātes pakalpojumus dzīvokļu īpašniekiem saskaņā ar šo noteikumu X.1 nodaļu un kas noslēdz sadarbības līgumu ar sabiedrību "Altum" un tā ietvaros finansē un nodrošina energoefektivitātes paaugstināšanas pasākumu īstenošanu.”.

4. Izteikt noteikumu 31.2.apakšpunktu šādā redakcijā:

“31.2. daudzdzīvokļu dzīvojamās mājas nedzīvojamo telpu grupu platība nepārsniedz 25% no daudzdzīvokļu dzīvojamās mājas kopējās platības. Ierobežojums neattiecas uz valsts un pašvaldības īpašumā esošām nedzīvojamām platībām, kuras nodotas bezatlīdzības lietošanā sabiedriskā labuma organizācijām.”

5. Svītrot noteikumu 31.1 punktu.

6. Papildināt noteikumus ar 36.1 punktu šādā redakcijā:

“36.1 Ja dzīvokļu īpašnieki energoefektivitātes paaugstināšanas pasākumu īstenošanai ir izvēlējušies energoefektivitātes pakalpojuma sniedzēju vai cits finansētājs ir pašvaldības kapitālsabiedrība, šo noteikumu 33. punktā minēto izmaksu segšanai no sabiedrības "Altum" dzīvokļu īpašnieki var saņemt atbalstu granta veidā ar pilnvarotās personas starpniecību.”.

7. Papildināt noteikumus ar 38.1 punktu šādā redakcijā:

“38.1 Ja dzīvokļu īpašnieki energoefektivitātes paaugstināšanas pasākumu īstenošanai ir izvēlējušies energoefektivitātes pakalpojuma sniedzēju, pirms atbalsta pieteikuma iesniegšanas pilnvarotā persona vēršas pie sabiedrības "Altum", lai saņemtu konsultāciju par šo noteikumu 39. punktā minēto dokumentu sagatavošanu un sagatavoto dokumentu kvalitāti, kā arī lai saņemtu atzinumu saskaņā ar šo noteikumu 40. punktu.”.

8. Izteikt noteikumu 41. punkta ievaddaļu šādā redakcijā:

 “41. Pilnvarotā persona vai energoefektivitātes pakalpojuma sniedzējs, ja dzīvokļu īpašnieki energoefektivitātes paaugstināšanas pasākumu īstenošanai ir izvēlējušies energoefektivitātes pakalpojuma sniedzēju (pasūtītāji), atlasa piegādātājus (būvkomersantu, autoruzraugu, būvuzraugu un citus piegādātājus) atbilstoši sabiedrības "Altum" norādījumiem, ievērojot šādus nosacījumus:”.

9. Papildināt noteikumus 43.1 punktu šādā redakcijā:

“43.1 Ja energoefektivitātes paaugstināšanas pasākumu īstenošanu nodrošina energoefektivitātes pakalpojumu sniedzējs, attiecīgā finansējumu daļu nodrošina energoefektivitātes pakalpojuma sniedzējs.”.

10. Izteikt noteikumu 46. punktu šādā redakcijā:

“46. Sabiedrība "Altum" un cits finansētājs vai energoefektivitātes pakalpojumu sniedzējs vienojas par sadarbības nosacījumiem, kas saistīti ar finansējuma un atbalsta piešķiršanu un sadarbību ar dzīvokļu īpašniekiem ar pilnvarotās personas starpniecību, noslēdzot sadarbības līgumu. Citu finansētāju izsniegtajam finansējumam piemērojami šo noteikumu 31. un 33. punkta nosacījumi.”.

11. Izteikt noteikumu 50.2.1. apakšpunktu šādā redakcijā:

“50.2.1. par pilnvaroto personu, kas ir tiesīga iesniegt atbalsta pieteikumu energoefektivitātes paaugstināšanas pasākumu īstenošanai, kā arī veikt citas ar dzīvojamās mājas energoefektivitātes paaugstināšanu saistītās darbības, tajā skaitā aizdevuma un granta saņemšanu un norēķinu organizēšanu (ja dzīvokļu īpašnieki lēmuši, tad arī par maksājumiem pilnvarotai personai) un sadarbības nodrošināšanu ar energoefektivitātes pakalpojumu sniedzēju (ja attiecināms);”.

12. Papildināt noteikumus ar 50.2.3. apakšpunktu šādā redakcijā:

“50.2.3. par energoefektivitātes pakalpojuma sniedzēju, kas finansēs energoefektivitātes paaugstināšanas pasākumu īstenošanu, nodrošinās energoefektivitātes paaugstināšanas pasākumu tehniskās dokumentācijas izstrādi un piegādātāju atlasi (ja attiecināms);”.

13. Izteikt noteikumu 53.1.3. apakšpunktu šādā redakcijā:

“53.1.3. papildu izmaksas, kas saistītas ar energoefektivitātes paaugstināšanas pasākumu īstenošanu, un kas rodas aprēķina periodā pēc energoefektivitātes paaugstināšanas pasākumu īstenošanas (izņemot veikto darbu apdrošināšanas izmaksas). Ja energoefektivitātes paaugstināšanas pasākumu nodrošina energoefektivitātes pakalpojumu sniedzējs, norāda izmaksas, kas rodas dzīvokļu īpašniekiem saskaņā ar līgumu starp pilnvaroto personu un energoefektivitātes pakalpojuma sniedzēju, apjomā, kas pārsniedz pēc energoefektivitātes paaugstināšanas pasākumu īstenošanas plānotās siltumenerģijas izmaksas. Plānotās siltumenerģijas izmaksas nosaka saskaņā ar uz atbalsta pieteikuma iesniegšanas brīdi esošo siltumenerģijas tarifu, piemērojot tam inflācijas koeficientu 1,018 gadā, atbilstoši plānotajam siltumenerģijas patēriņam, kas norādīts līgumā ar energoefektivitātes pakalpojuma sniedzēju;”.

14. Izteikt noteikumu 57. punkta ievaddaļu šādā redakcijā:

“57. Granta attiecināmo izmaksu apmēru nosaka, ņemot vērā plānoto siltumenerģijas patēriņu pēc energoefektivitātes paaugstināšanas pasākumu īstenošanas un energoefektivitātes paaugstināšanas pasākumu īstenošanai izvēlēto aizdevuma izsniedzēju vai energoefektivitātes pakalpojuma sniedzēju:”.

15. Izteikt noteikumu 57.2. apakšpunkta ievaddaļu šādā redakcijā:

“57.2. ja finansējumu izsniedz cits finansētājs vai energoefektivitātes pasākumu īstenošanai finansējumu nodrošina energoefektivitātes pakalpojumu sniedzējs, granta attiecināmās izmaksas no šo noteikumu 33. punktā minēto darbu attiecināmajām izmaksām ir:”.

16. Papildināt noteikumus ar 61.1 apakšpunktu šādā redakcijā:

“61.1 Ja energoefektivitātes paaugstināšanas pasākuma īstenošanu nodrošina energoefektivitātes pakalpojuma sniedzējs vai cits finansētājs ir pašvaldības kapitālsabiedrība, grantu izmaksā pēc energoefektivitātes pakalpojuma sniedzēja vai pašvaldības kapitālsabiedrības finansējuma izmantošanas un pamatojoties uz dzīvokļu īpašnieku pilnvarotās personas iesniegtajiem pamatojošajiem dokumentiem.”.

17. Papildināt noteikumus ar X.1 nodaļu šādā redakcijā:

“X.1 Energoefektivitātes pakalpojumu sniegšanas nosacījumi

68.1 Dzīvokļu īpašnieki var lemt, ka energoefektivitātes paaugstināšanas pasākumu īstenošanu veic energoefektivitātes pakalpojuma sniedzējs.

68.2 Energoefektivitātes pakalpojuma sniedzējs ir komersants, kas saskaņā ar energoefektivitātes pakalpojuma līgumu par noteiktu energoefektivitātes paaugstināšanas pasākumu īstenošanu, ko slēdz dzīvokļu īpašnieku pilnvarotā persona un energoefektivitātes pakalpojumu sniedzējs, sniedz energoefektivitātes pakalpojumus dzīvokļu īpašniekiem.

68.3 Energoefektivitātes pakalpojuma sniedzējs nodrošina:

68.31. energoefektivitātes paaugstināšanas pasākumu īstenošanas finansēšanu no saviem līdzekļiem;

68.32. energoefektivitātes paaugstināšanas pasākumu tehniskās dokumentācijas izstrādi vai ekspertu piesaisti, kas veiks šo dokumentu izstrādi. Pēc energoefektivitātes paaugstināšanas pasākumu tehniskās dokumentācijas izstrādes pilnvarotā persona to iesniedz sabiedrībā "Altum", lai nodrošinātu šo noteikumu 39. punktā noteiktā atzinuma saņemšanu;

68.33. piegādātāju (būvkomersantu, autoruzraugu, būvuzraugu u.c.) atlasi, to veicot saskaņā ar šo noteikumu 41.punktu;

68.3 4. līgumu noslēgšanu ar šo noteikumu 68.3 1. un 68.3 2. apakšpunktos norādīto pakalpojumu sniedzējiem un piegādātājiem.

68.4 Dzīvokļu īpašnieki energoefektivitātes pakalpojuma sniedzēju izvēlas izvērtējot šādus nosacījumus:

68.41. īstenojamo energoefektivitātes uzlabošanas pasākumu sarakstu, ieviešanas plānu;

68.4 2. garantēto enerģijas ietaupījumu, kas jāpanāk, īstenojot līgumā par noteiktu energoefektivitātes paaugstināšanas pasākumu īstenošanu noteiktos energoefektivitātes paaugstināšanas pasākumus, un tā konstatēšanas termiņu;

68.4 3. noteikumus par panākto garantēto ietaupījumu mērījumiem un to kvalitātes pārbaudēm.

68.5 Energoefektivitātes pakalpojumu sniedzējs ievēro šādus nosacījumus:

68.51. energoefektivitātes paaugstināšanas pasākumu īstenošanas laikā energoefektivitātes pakalpojumu sniedzējs nodrošina dzīvokļu īpašnieku pilnvarotajai personai nepieciešamos dokumentus, lai nodrošinātu atbalsta saņemšanu sabiedrībā "Altum";

68.52. energoefektivitātes pakalpojuma izmaksas sedz ar daļu no tā energoefektivitātes uzlabojuma vai enerģijas ietaupījuma finanšu vērtības, kas ir radusies, sniedzot energoefektivitātes pakalpojumu;

68.53. energoefektivitātes pakalpojuma sniedzējs uzņemas projekta finansiālos, tehniskos un komerciālos riskus;

68.54. energoefektivitātes pakalpojuma sniedzējs sedz energoefektivitātes paaugstināšanas pasākumu sadārdzinājumu.

68.6 Dzīvokļu īpašnieki attiecīgo līgumu slēdz uz laiku, kas nepārsniedz 20 gadus.”.

18. Papildināt noteikumus ar X.2 nodaļu šādā redakcijā:

“X.2 Nosacījumi pašvaldību kapitālsabiedrībām kā citiem finansētājiem

68.7 Dzīvokļu īpašnieki energoefektivitātes paaugstināšanas pasākumu īstenošanai atbilstoši normatīvajiem aktiem var piesaistīt pašvaldības kapitālsabiedrības, kas nodrošina konkrētās dzīvojamās mājas pārvaldīšanu, līdzekļus.

68.8 Pašvaldības kapitālsabiedrība energoefektivitātes paaugstināšanas pasākumu īstenošanas finansēšanai nedrīkst izmantot tās rīcībā esošos valsts, pašvaldības budžeta vai Eiropas Savienības līdzekļus.

68.9 Dzīvokļu īpašniekiem pašvaldības kapitālsabiedrības ieguldītie līdzekļi ir jāatmaksā pilnā apmērā, ņemot vērā energoefektivitātes paaugstināšanas pasākuma izmaksas un pašvaldības kapitālsabiedrības piesaistīto finanšu resursu izmaksas (ja attiecināms).”.

19. Papildināt noteikumus ar 74.5.apakšpunktu šādā redakcijā:

“74.5. nodrošināt regulas Nr.1303/2013 44. panta ieviešanu, izstrādājot jaunas atbalsta programmas vai veicot grozījumus esošajās atbalsta programmās.”.

20. Izteikt noteikumu 79.1 punktu šādā redakcijā:

“79.1 Par saimniecisko darbību nav uzskatāma daudzdzīvokļu dzīvojamā mājā:

79.1 1. esošo neprivatizēto pašvaldībām piederošo dzīvokļu izīrēšana vai īres tiesisko attiecību uzsākšana atbilstoši vienam no šādiem likumiem:

79.1 1.1. "Par palīdzību dzīvokļa jautājumu risināšanā";

79.1 1.2. "Par sociālajiem dzīvokļiem un sociālajām dzīvojamām mājām";

79.1 1.3. "Par valsts un pašvaldību dzīvojamo māju privatizāciju".

79.1 2. esošo nedzīvojamo platību nodošana lietošanā sabiedriskā labuma organizācijām saskaņā ar normatīvajiem aktiem.”.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretāra pienākumu izpildītāja,

Administrācijas vadītāja I. Jaunzeme

23.01.2017 10:03

1303

A.Lagzdiņa

Anda.Lagzdina@em.gov.lv

 67013161